Hvordan tar jeg kontakt med brukerne og gjør sertifikatautoriteten min tilgjengelig?
Når Sertifikatassistent har opprettet sertifikatautoriteten, bruker du «Send konfigurasjonsfil» til å opprette en ny e-postmelding med konfigurasjonsfilen vedlagt. Du må oppgi e-postadressen til alle brukerne som kommer til å be deg utstede sertifikater.

Hva er Certificate Authority-mappen?
Denne mappen inneholder filer som utgjør sertifikatautoriteten. De omfatter konfigurasjonsfilen og sertifikatene som utgjør sertifikatautoriteten. 

Hvordan distribuerer jeg sertifikater fra sertifikatautoriteten til brukerne?
Hvis brukerne skal kunne bruke sertifikatene, må de tildeles sertifikatene du har opprettet med sertifikatautoriteten. Sertifikatassistent oppretter automatisk en PEM-fil (.pem) som inneholder disse sertifikatene. Denne filen finnes i Certificate Authority-mappen. .pem-filen bør distribueres til brukerne på en sikker måte. Du bør ikke sende filen med e-post. Du kan gjøre den tilgjengelig på en sikker filtjener eller et LDAP-område, eller du kan bruke uttakbare disker eller plater. Når brukeren åpner .pem-filen, hjelper Nøkkelringtilgang til med å merke sertifikatautoritetssertifikatene som godkjent. Sertifikater som ikke er godkjent, vises med «Dette rotsertifikatet er ikke godkjent».

Hvordan utsteder jeg nye sertifikater til brukerne før sertifikatene deres utløper?
Når du mottar en e-post med sertifikatsigneringsforespørsel (Certificate Signing Request / CSR) fra en bruker, bør du arkivere e-postmeldingen, slik at du kan fornye brukerens sertifikat senere. Klikk på vedlegget i e-posten for å utstede et nytt sertifikat. Du bør utstede nye sertifikater før de gamle utløper, slik at brukerne ikke behøver å sende forespørsler om nytt sertifikat.